चटगाँव (शहर)
चटगाँव या चटगांव (बांग्ला: চট্টগ্রাম चट्टोग्राम), बांग्लादेश का एक प्रमुख बंदरगाह और दूसरा सबसे बड़ा शहर है। चटगांव एक गहरे पानी का प्राकृतिक बंदरगाह है। बंगाल की खाड़ी के पूर्वी तट और कर्णफुली नदी के मुहाने पर स्थित यह शहर, देश के दक्षिणी विभाग में पड़ता है। 2011 में इसकी अनुमानित जनसंख्या 65 लाख से अधिक थी। दक्षिण एशिया में यह वाणिज्य, उद्योग और जहाजरानी (शिपिंग) का एक प्रमुख केंद्र है। यह दुनिया के सबसे तेजी से विकसित होते महानगरों में से भी एक है।
कमलासागर
कमलासागर (Kamalasagar) भारत के त्रिपुरा राज्य के सिपाहीजाला ज़िले में स्थित एक कृत्रिम झील है। यह बांग्लादेश की सीमा के निकट स्थित है। इसे 15वीं शताब्दी में त्विप्र राज्य के नरेश, धन्य माणिक्य, ने बनवाया था। प्रसिद्ध कस्बेश्वरी काली माता मन्दिर इसी झील के किनारे है। यहाँ हर वर्ष अक्तूबर में नवरात्री के दिनों में श्रद्धालुओं का मेला लगता है।